DR. CSOMAI ZITA

NEHÉZFÉM-
KIVEZETÉS
A GYAKORLATBAN

A NEHÉZFÉMEK VESZÉLYEI ÉS KIVEZETÉSI MEGOLDÁSAI

Copyright © Dr. Csomai Zita, 2023

Hungarian edition © GLB Könyvkiadó Kft., 2023

Cover design © GLB Könyvkiadó Kft., 2023

Borító és grafika shutterstock.com

A Dr. Csomai Zita ® az SZTNH által hivatalosan bejegyzett védjegy.

A szerző weboldala a www.drcsomaizita.hu címen érhető el.

Minden jog fenntartva.

A könyv – a kiadó írásos jóváhagyása nélkül – sem egészében, sem részleteiben nem sokszorosítható vagy közölhető, semmilyen formában és értelemben, elektronikus vagy mechanikus módon, beleértve a nyilvános előadást vagy tanfolyamot, a hangoskönyvet, bármilyen internetes közlést, a fénymásolást, a rögzítést vagy az információrögzítés bármely formáját.

A könyvben olvasható információk kizárólag tájékoztató jellegűek, nem pótolják egyetlen egészségügyi probléma diagnózisát, kezelését sem. Nem helyettesíthetik a képzett egészségügyi szakemberrel folytatott konzultációt. E könyv tartalma csupán segítséget nyújt egy egészségügyi szakember által előírt észszerű és felelős kezelési programhoz. A szerző és a kiadó semmiféle felelősséget nem vállal a könyv tartalmának félreértelmezéséért vagy téves alkalmazásáért.

GOOD LIFE BOOKS, BUDAPEST

Felelős kiadó Eitner Noémi és Melher Viktor igazgatók

Műszaki vezető Horányi Laura

Főszerkesztő Melher Viktor

Szerkesztette Barsi Nikoletta

Tipográfia Madarász György

Borítót készítette eyelab.dk

Elektronikus változat
Békyné Kiss Adrien

EPUB ISBN 9786156455949

MOBI ISBN 9786156455956

Tartalomjegyzék

Bevezetés

Köszönetnyilvánítás

Visszajelzések

I. RÉSZ: NEHÉZFÉMEK AZ ÉLETÜNKBEN

A nehézfémek által leginkább érintett szervek

Hormonrendszer

Idegrendszer

Vesék

Rosszindulatú daganattal érintett szervek

Higany

Higanybalesetek

Amalgámkérdések

Amalgámtörvény

Oltások

Higany a halakban és tengeri élőlényekben

Higanyterheléssel összefüggő betegségek és állapotok

A higany összefüggései a glutén- és tejérzékenységgel

A higany blokkolja a glutaminszintézist

Arzén

Az arzén és a rizs kapcsolata

Arzéntérkép

Arzénterheléssel összefüggő betegségek és állapotok

Ólom

Ólom az ivóvízben

Ólomterheléssel összefüggő betegségek és állapotok

Kadmium

Alumínium

Az alumínium hatása a szervezetre

Réz

Egyéb veszélyforrások

Növényvédő szerek

Kozmetikai szerek, tetoválások

Nehézfémek a levegőben

Bébiételek nehézfémtartalma

Nehézfém az étcsokoládéban

Nehézfémek a laborleleten

II. RÉSZ: HIÁNYÁLLAPOTOK ÉS ÁSVÁNYI ANYAGOK

Hiányállapotok

Az ásványi anyagok szerepe

A periódusos rendszer

A sejten belüli ásványi anyagok

Magnézium

Kalcium

Szelén

Vas

Cink

Hiányzó ásványi anyagok

A hiányzó ásványi anyagok és a nehézfémek

III. RÉSZ: A NEHÉZFÉM-KIVEZETÉS SZABÁLYAI

A nehézfém-kivezetés ellenjavallata

Várandósság

Szoptatás

Kisgyermekkor

Orvosi kezelést igénylő heveny betegségek

Nagyon elesett, rossz állapotú betegek esetén

Kemoterápiás kezelés alatt és után nagyjából fél évig

Meglévő amalgámtömés esetén

Gondos orvosi ellenőrzés melletti nehézfém-kivezetés

Kellemetlenségek a nehézfém-kivezetés során

Az egészséges bélnyálkahártya szerepe

A vírusok szerepe

IV. RÉSZ: A NEHÉZFÉMEK KIVEZETÉSE

A bélrendszer regenerálása

Ételintolerancia-vizsgálat

Vírusgátlás

Alapelvek

Feltöltés ásványi anyagokkal és vitaminokkal

A nehézfémek megkötését segítő szerek

Az agy védelme

Kiegészítő szerek

A táplálkozás és az étrend jelentősége a nehézfém-kivezetés során

A nehézfém-kivezetés során javasolt élelmiszerek

A nehézfém-kivezetés során kerülendő élelmiszerek

Gyógynövények a nehézfém-kivezetés kiegészítésére

Vizsgálatok a nehézfém-kivezetés alatt

Hajszövet-analízis

Vizeletteszt

Laborvizsgálatok

Mérési eredményeink, tapasztalatok

Tapasztalataink a mérések alapján

A mérések értékelése

Amalgám

Kutatásunk összegzése

Összefoglalás

Gyakran ismétlődő kérdések

Bemutatkozás

Jegyzetek

Mellékletek

1. Nemzeti terv a fogászati amalgám használatának fokozatos csökkentését szolgáló intézkedésekről

2. A védőoltások összetevői

3. A kozmetikai termékekben található nehézfémek mennyisége

4. Kérdőív a nehézfémkutatáshoz

Bevezetés

A nehézfémek, ásványi anyagok kérdése már egészen fiatalkoromtól kezdve folyamatosan elém került, amikor még nem is tulajdonítottam ezeknek ekkora jelentőséget, és nem tudtam, mennyire fontos ez a terület.

1991 és 1993 között Nagy-Britanniában tanultam, ahol részt vettem egy környezetvédelmi munkacsoport tevékenységében. A csoport az 1970-es évektől vizsgálta a tengerben élő Fucus serratus algákban lévő nehézfém- és méreganyag-koncentrációt. A DDT, amit már a 1970-es években betiltottak, még a ’90-es években is nagyon magas koncentrációban mérhető volt az algákban, ahogy a nehézfémek, a kadmium, a higany és az arzén is. A nehézfémek algákban mérhető mennyisége folyamatosan emelkedett ebben az időszakban.

2004-ben már orvosként és természetgyógyászati tanulmányokkal a hátam mögött újra előkerült ez a téma, és azóta foglalkozom a nehézfémekkel.

Ami ebben a könyvben található, az nem valaki más protokollja, hanem a saját betegeim, tapasztalataim, méréseink és eredményeink alapján állt össze.

Ez alatt az idő alatt nagyon sok olyan szerrel találkoztam, amiről azt állították, hogy kiviszi a szervezetből a nehézfémeket, de gyakran még hónapok elteltével sem történt változás sem a betegek tüneteiben, sem a méréseinkben. Rengeteg olyan szer került a piacra, melyek valamennyire működnek, de nem önmagukban.

A könyvben leírt rendszer nem az egyetlen módja annak, hogy megszabaduljunk a nehézfémektől, hiszen más protokollok is ismertek, de az biztos, hogy ez a rendszer így egyben működik. Akkor már nem, ha darabjaira szedjük szét, vagy kiemelünk belőle egy-egy szert, csak így, egészben. Az is fontos, hogy ne keverjük más módszerekkel, főleg ne egyes kiragadott részeit, mert akkor egyik sem fog működni.

Köszönetnyilvánítás

Szeretnék köszönetet mondani mindazoknak, akik a tanulmányaim és a munkám során hittek bennem, hittek ebben a nagyon is ingoványosnak tűnő területben.

Külön köszönet illeti Szabó Kinga Kiarát, aki a nehézfémmérési hátteret adta és adja a mai napig, a munkája nélkülözhetetlen.

Köszönöm a pácienseimnek, betegeimnek a bizalmat, és azt, hogy a nehéz helyzetekben is kitartottak.

Hálásan köszönöm az önzetlen szakmai segítséget Bakos Ábelnek és Nagy Nellynek, akik folyamatosan segítik a munkámat. Magas szintű szakmai támogatásuk nagyon sokat jelent a gyógyító tevékenységem során.

Köszönöm a támogatást Gyöngyösi Sándor biogazdának, aki megtermeli és elérhetővé teszi a gyógygombákat, és elkészítette a receptjeim alapján a teákat.

Köszönöm a támogatást Kupai Krisztiánnak a Rain termékekért és az országos előadások szervezéséért, amivel még több emberhez el tud jutni ez az információ.

Köszönöm Sárréti Anita sajtóreferensnek a médiatámogatást.

Köszönöm Martin Zsuzsinak a baráti és szakmai támogatást.

Köszönöm a családomnak a támogatást, a türelmet, hiszen egy könyv megírása nagyon sok idő, és sokszor a részükről is lemondásokkal jár.

Visszajelzések

„Négyéves pervazív idegrendszeri zavaros (autizmus-spektrumzavar-gyanús) kislányomnak csináltam hat hónapos nehézfém-kivezetést. Előtte rengeteg terápián és fejlesztésen vettünk részt. Folyamatosan diétáztunk, és 19 féle táplálékkiegészítőt szedtünk.

Minden hozott egy kis javulást, de a nehézfém-kivezetés olyan látványos sikert eredményezett, hogy minden fejlesztője és az óvodapedagógusok is elámultak. Végre lekerült róla a pelenka is, és sokkal interaktívabb, cizelláltabb lett a kommunikációja. Zita már korábban, ismeretlenül is segített az alvásprobléma kezelésében, így bizalmat szavaztam neki annak ellenére, hogy nem tudtam sok mindent a kivezetésről. A javaslatai alapján csináltam a kúrát, minden lépést betartva. A tanfolyam maga is nagyon hasznos volt, segített összefüggéseiben látni a problémát. Örülök, hogy annak ellenére, hogy sokan szkeptikusan fogadták, hogy belekezdünk, mégis megcsináltuk. Azóta minden évben csináltam egy 3 hónapos ismétlő kúrát. Ugyan már nagyon jó szintre jutott el a lányom, és a múltba vész, hogy volt idő, amikor még jelekkel tanítottuk beszélni, azért mindig tudott pici extrát hozni az újabb kivezetés.

Hálás vagyok a sorsnak, hogy rátaláltam a lehetőségre, megtaláltam a doktornőt, és hogy ennyire emberségesen állt hozzá. Nagyon mélyről indultunk, de parádés, hogy ma már hol tartunk.”

K. Kinga édesanya

„Gyermekem nehézfémterheltsége még a várandósságom alatt kezdődött. Amalgámtartalmú fogtömést távolítottak el. Nem volt egyszerű az indulás, koraszülötten jött világra, légzési elégtelenség miatt lélegeztetni kellett. A születése után a tünetei és a vizsgálatok is bizonyították a nehézfémterheltséget, súlyos vérszegénység miatt transzfúziót is igényelt, a vérben bazofil pöttyözöttséget írtak le, bár ezzel senki nem akart foglalkozni. Ezenkívül később kiderült az autizmus is. A doktornő javaslatára megkezdtük a nehézfém-kivezetést, és nagy dózisú magnéziumot és más ásványi anyagokat, korianderkivonatot és többek között homeopátiás nehézfém-kivezető sort alkalmaztunk. A bio ganoderma gomba és a süngomba pár hét alatt fantasztikusan látványos változást hozott. Ezek mellett gyógynövényekkel tisztítottuk és támogattuk a máj működését. Természetesen a már korábban megkezdett és évek óta tartott diétát és más fejlesztéseket továbbra is folytattuk.

A kivezetés hatására néhány hónap alatt a nem beszélő, zárkózott gyermekem szemkontaktust vett fel és kommunikált. A korábban mindennapos dühkitörései minimalizálódtak, mely nemcsak az ő, de az egész család életét is könnyebbé és élhetőbbé tette.

Hálásak vagyunk, mert elértük a célunkat. Ezt kívánom minden hasonló sorsú családnak!

Élhető életet, mosolyt könnyek helyett…”

B. Mónika édesanya

A nehézfém elnevezés a fémes tulajdonságokkal rendelkező kémiai elemek nem pontosan meghatározott csoportjára utal. Leggyakrabban a sűrűséget nézzük, ez alapján a 4,5 g/cm³-nél, más források szerint 5 g/cm³-nél nagyobb sűrűségű fémeket és ötvözeteiket tekintjük nehézfémeknek.

A szervezetben leggyakrabban előforduló nehézfém a higany, az arzén, az ólom és a kadmium. Sokszor idesorolják az alumíniumot is, ami szobahőmérsékleten mindössze 2,70 g/cm³ sűrűségű, ez alapján nem tekinthető nehézfémnek, viszont a szervezetbeli viselkedése és elterjedése miatt mindenképp kell vele foglalkoznunk.

A króm és a réz alapvetően nem nehézfémek, de egészségügyi szempontból nézve nehézfémként is működnek a szervezetben, ha toxikus mennyiségben vagy formában vannak jelen. A króm esetében például a 6+ töltésű ipari króm káros, míg a 3+ töltésű krómion kifejezetten jótékony a szervezetünk számára, mert elengedhetetlen az inzulin működéséhez és más endokrin folyamatokhoz.

A nehézfémterheltségnek nincs egységes tünettana, mégpedig azért, mert mindenkinek a szervezetében jelen vannak és attól függően, hogy milyen nehézfémek, milyen ötvözetekben, milyen mennyiségben és hol rakódnak le, egészen más tüneteket tudnak okozni. Talán pont e miatt a változatosság miatt sokszor nem is gondolnak arra, hogy nehézfémek állhatnak egy-egy probléma hátterében. A tüneti terápiákkal az alapokok megoldása nélkül nem igazán lehet jó eredményeket elérni.

Az is fontos, hogy milyen régóta vannak ezek a fémek a szervezetben. Azok a nehézfémek, amiket a szüleinktől és nagyszüleinktől kaptunk, tehát már generációkon keresztül jelen vannak, sokkal mélyebben fognak elhelyezkedni, és súlyosabb tüneteket okoznak.

Az elmúlt évtizedekben a környezetszennyezés, a táplálkozás változása, a nagyüzemi termelés, az oltások, az antibiotikumok és számos egyéb tényező miatt annyira sok változás történt az emberek szervezetében és a környezetben, hogy nagyon sok korábban igaznak hitt állítást, gyógymódot és szokást felül kell vizsgálni az egészségünk megőrzése érdekében.

A klinikai képet tovább színesíti, hogy a nehézfémek mellett jelen lévő krónikus vírusfertőzések, mint például az Epstein–Barr-vírus (EBV), a cytomegalovírus (CMV), a Varicella zoster vírus (VZV) vagy egyes baktériumok az anyagcsere-folyamataik révén még toxikusabb vegyületeket állítanak elő, vagy az immunrendszerre gyakorolt hatásuk, az általuk keltett gyulladás tovább fokozza a tüneteket, illetve új tünetek jelennek meg.

Az a mai napig vitatott, hogy élőlények-e, vagy sem, de az biztos, hogy a szervezetünkben lévő krónikus vírusok a nehézfémekkel teli közegben még súlyosabb tüneteket okoznak. Megtanultak ebben a közegben létezni, sőt a nehézfémekből képesek különböző neurotoxinokat és más toxikus vegyületeket előállítani, és ezek átjutnak a vér-agy gáton az agyba. Ily módon akkor is okozhatnak egy betegnek idegrendszeri tünetet, ha maga a vírus nem az agyban van, de a toxikus nehézfémek, neurotoxinok bejutnak az idegrendszerbe. Attól függően, hogy ez melyik területet érinti, más és más tünetet, akár betegséget okozhatnak, amit nem is kapcsolnak össze sem a vírusokkal, sem a nehézfémekkel.

Ma már nem igaz, hogy bizonyos fémek használhatók fertőtlenítésre, ezek a krónikus vírusok hozzászoktak ehhez a fémes, nehézfémes közeghez és tulajdonképpen táptalajként tudják használni azokat. Ilyen például a réz. Régen a rézedényeket használták fertőtlenítés céljára, ma ez már nem működik, sőt egyes kórokozók szinte táptalajnak tekintik ezt az anyagot.

A nehézfémek különböző molekulákhoz kapcsolódnak, és ezek a molekulák átalakulnak. Minél szervesebb formában van egy nehézfém, annál veszélyesebb, mert a szerves molekulákat sokkal inkább sajátjának tekinti a szervezet.

A nehézfémek által leginkább érintett szervek

HORMONRENDSZER

Minden endokrin szervünk működéséhez elengedhetetlen a nagy mennyiségű ásványi anyag jelenléte, enélkül gyakorlatilag nem tudnak termelődni és működni a hormonok. (A hormonrendszer működéséről részletesebben az Egészséges hormonrendszer című könyvemben írtam.)

A nehézfémek ezeknek a jótékony ásványi anyagoknak a helyét foglalják el, ami komoly problémát okoz mind a hormonok termelődésében, mind a működésében.

Az ásványianyag-kérdés, azaz a hiányuk vagy jelenlétük részben megmagyarázza azt is, hogy miért sokkal több a hormonális megbetegedés és probléma a nőknél, mint a férfiaknál. Erről bővebben a hiányállapotokról szóló fejezetben írok a 80. oldalon.

Az összes hormontermelő szervünknek kulcsfontosságú a króm, a magnézium és a szelén, így nem csoda, hogy hiányuk esetén ezek az állapotok kéz a kézben járnak. Ezért fordul elő nagyon sokszor az inzulinrezisztenica mellett a pajzsmirigy-alulműködés és a mellékvese-kifáradás. A meddőség-PCOS-Hashimoto háromszöge esetén is az ásványianyag-hiányra és a nehézfém-terheltségre kellene elsőként gondolni.

A nehézfémekhez hozzáadódnak a krónikus vírusok, melyek máris teret engednek az autoimmun, gyulladásos és egyéb degeneratív folyamatoknak.

1. ábra. Pajzsmirigy-megnagyobbodás

IDEGRENDSZER

A központi idegrendszer a nehézfémek által súlyosan érintett terület, mert ez tulajdonképpen olyan, mint egy elektromos hálózat: rengeteg ion szükséges a működéshez, ahhoz, hogy az idegi impulzusok jól működjenek.

Ha ebben a rendszerben az ionok nem a megfelelő mennyiségben vagy minőségben vannak jelen, akkor gyakorlatilag az idegsejteken az áramlás sem lesz megfelelő. Ez olyan, mintha zárlatos lenne az elektromos eszközünk. Felmelegszik, vagy egyáltalán nem vezet.

Milyen érdekes, ha valaki nagyon indulatos, akkor a magyar nyelvben azt mondjuk rá, hogy „forrófejű”, pedig egészen biztos, hogy abban az időben, amikor ez a kifejezés kialakult, még nem voltak precíziós műszerek, melyekkel az agy hőmérsékletét tudták volna mérni. De gondoljunk csak bele, az elromlott elektromos eszközeink is túlmelegszenek. Valahogy így kell az idegrendszert is elképzelni.

Ásványianyag-hiány esetén az idegrendszer ki van éhezve a pozitív töltésű ionokra, és egy mágneshez hasonlóan magába szívja a nehézfémeket.

2. ábra. Idegsejtek kisülése

Többször tapasztaltuk azt különböző javasolt terápiák, illetve szerek hatására, hogy a kimozgatott nehézfémek az „agyba mennek”, vagyis megjelennek az idegrendszerben. Ez a nehézfém-kivezetés komoly veszélye, ha nem megfelelően csináljuk. Kiemelten fontosnak tartom, hogy a kivezetés során védjük az agyat, illetve mindig gondoljunk arra is, hogy számtalan állapotban – például autizmus vagy Alzheimer-kór esetén – már eleve az agyban vannak ezek a nehézfémek.

VESÉK

A vesetubulusok aktív transzporttal választják ki a nehézfémeket, ezért akut mérgezés esetén a vesék súlyosan károsodnak, veseelégtelenség alakul ki. A nehézfém-kivezetésben ennek is fontos szempontnak kell lennie: nem szabad a nehézfémeket hirtelen, nagyon nagy mennyiségben felszabadítani, mert a vesetubulusok olyan mértékben károsodnak, mintha akut mérgezése lenne a betegnek. A kelátképző, komplexképző szerek ebben nagyon sokat segíthetnek, mert olyan kötésbe, formába hozzák ezeket a fémeket, ami kevésbé ártalmas a vesék és a szervezet számára.

3. ábra. A vese szerkezete

A kivezetés alatt a vesefunkciót mindenképp érdemes ellenőriztetni, a kreatinin-, karbamid- és legfőképpen a GFR-értékeket. Ez különösen fontos akkor, ha nagy mennyiségű nehézfémet ürítünk ki, vagy ha a nehézfém-kivezetés mellett vírusgátlást is alkalmazunk. Olyankor is nagyon kell figyelni, ha a beteg eleve gyógyszeres terápián van, mert a gyógyszerek a nehézfémekkel együtt még erőteljesebben károsíthatják a vesét. Az utóbbi időben azt tapasztaltuk, hogy a covid–19-fertőzés is erőteljes hatással van a vesefunkcióra.

ROSSZINDULATÚ DAGANATTAL ÉRINTETT SZERVEK

Rosszindulatú daganatos betegségek esetén mindig van vitamin- és ásványianyag-hiány, mindig vannak krónikus vírusok, nehézfémek és más méreganyagok. Azonban fontos, hogy egy daganatos beteg esetében nagyon gondosan kell mérlegelni, hiszen az amúgy is rossz állapotban lévő szervezetben a kimozgatott vírusok és nehézfémek akár súlyos komplikációkat okozhatnak. Ebben az esetben mindig egyénileg mérlegelve, az orvosi kezeléseket, beavatkozásokat figyelembe véve szabad csak bármilyen kiegészítő terápiát alkalmazni.